বুনো বিড়াল নিবন্ধের সাথে বিভ্রান্ত হবেন না।

**বন বিড়াল** (***Felis chaus***), যাকে **খাগড়া বিড়াল**, **জলাভূমির বিড়াল** এবং **জংলী বিড়াল** ও বলা হয়, মাঝারি আকারের একটি বিড়াল, যা এশিয়ার দক্ষিণ চীন, মধ্য, দক্ষিণ-পূর্ব এশিয়া, পশ্চিমে নীল নদ উপত্যকায় দেখতে পাওয়া যায়। এটি সর্বাগ্রে বাস করে জলাভূমি যেমন জলাভূমি, বেলাভূমি এবং তীরবর্তী অঞ্চলের ঘন গাছপালা। এটি আইইউসিএন লাল তালিকা ন্যূনতম উদ্বেগজনক প্রজাতি হিসাবে তালিকাভুক্ত, এবং এটি প্রধানত জলাভূমি ধ্বংস, ফাঁদ এবং বিষক্রিয়ার দ্বারা হুমকির সম্মুখীন।

স্থানীয় নাম
------------

একে জংলিবিড়াল, খাগড়াবিড়াল প্রভৃতি নামেও অভিহিত করা হয়। সিলেটে একে ভাড়ল নামেও ডাকা হয়।

খাবার
-----

বন বিড়ালের খাবারের বড় অংশই হচ্ছে ঘাসফড়িং জাতীয় বড় পোকা, ইঁদুর এবং বুনো খরগোশ। যেগুলো আমাদের ক্ষেতখামারে থাকে এবং ফসলের ক্ষতিসাধন করে। তাই বন বিড়াল গৃহপালিত হাঁস, মুরগি, কবুতর ধরে নিয়ে খেয়ে যতটুকু ক্ষতি করে তার থেকে অনেক বেশি উপকার সাধন করে থাকে পার্শ্ববর্তী কৃষিজমিগুলোর। 
এরা নিশাচর। গাছে উপর উঠে রাতের আধারে এরা ছোট পাখি বা পাখির ডিম, ছানা প্রভৃতি শিকার করে খায়। এক লাফে কয়েক ফুট পৌঁছে যেতে পারে। দিনের বেলায় এরা লতাপাতাঘেরা বড় গাছের কোটরে ঘুমায় বা তন্দ্রাচ্ছন্ন থাকে। প্রজনন মৌসুমে গাছের কোটরে দু’ থেকে চারটি ছানা প্রসব করে।

সংরক্ষণ
-------

বাংলাদেশের ১৯৭৪ ও ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।

বন বিড়াল শিকার বাংলাদেশ, চীন, ভারত, ইসরায়েল, মিয়ানমার, পাকিস্তান, তাজিকিস্তান, থাইল্যান্ড, এবং তুরস্কে নিষিদ্ধ, কিন্তু ভুটান, জর্জিয়া, লাওস, লেবানন, মিয়ানমার, নেপাল, শ্রীলঙ্কা ও ভিয়েতনামের মধ্যে সুরক্ষিত এলাকার বাইরে আইনি সুরক্ষা নেই।

বিপন্নপ্রায়
------------

গ্রামগঞ্জ থেকেও প্রাকৃতিক জঙ্গল, জলাভূমিগুলো ধ্বংস হবার কারণেও নিশ্চিহ্ন হয়ে যাচ্ছে ওখানে বসবাসরত ছোট-মাঝারি আকারের প্রাণীরা। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘ (আইইউসিএন) বনবিড়ালকে ‘ন্যূনতম বিপদগ্রস্থ’ বলে তালিকাভুক্ত করেছে।

চিত্রসমূহ
---------

* খাঁচায় বন্দি বিরল প্রাজাতির বন বিড়ালখাঁচায় বন্দি বিরল প্রাজাতির বন বিড়াল
* খাঁচায় বন্দি বিরল প্রাজাতির বন বিড়ালখাঁচায় বন্দি বিরল প্রাজাতির বন বিড়াল
* Felis chaus nilotica-এর খুলি*Felis chaus nilotica*-এর খুলি
* ভারতের উত্তরাখণ্ড রাজ্যের মুন্সিয়ারিতে একটি বনবিড়ালভারতের উত্তরাখণ্ড রাজ্যের মুন্সিয়ারিতে একটি বনবিড়াল
* ভারতের উত্তরাখণ্ডের একটি বনবিড়ালভারতের উত্তরাখণ্ডের একটি বনবিড়াল

তথ্যসূত্র
---------

1. ↑  ওজনক্র্যাফট, ডাব্লু.সি. (২০০৫)। "Order Carnivora"। উইলসন, ডি.ই.; রিডার, ডি.এম। *Mammal Species of the World: A Taxonomic and Geographic Reference* (৩য় সংস্করণ)। জন্স হপকিন্স ইউনিভার্সিটি প্রেস। পৃষ্ঠা ৫৩২–৬২৮। আইএসবিএন 978-0-8018-8221-0। ওসিএলসি 62265494। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  Duckworth, J.W. Steinmetz, R. Sanderson, J. Mukherjee, S. (২০০৮)। "Felis chaus"। *বিপদগ্রস্ত প্রজাতির আইইউসিএন লাল তালিকা। সংস্করণ 2014.3*। প্রকৃতি সংরক্ষণের জন্য আন্তর্জাতিক ইউনিয়ন। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: একাধিক নাম: লেখকগণের তালিকা (link)
3. 1 2  "কৃষির উপকারী 'বন বিড়াল'"। *banglanews24.com*। ২০১৬-১১-২৫। সংগ্রহের তারিখ ২০২২-০৪-১৮।
4. ↑  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: স্তন্যপায়ী*, খণ্ড: ২৭ (ঢাকা: বাংলাদেশ এশিয়াটিক সোসাইটি, ২০০৯), পৃ. ১১৩-১১৪।
5. ↑  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৯৫
6. ↑  Nowell, K. and Jackson, P. (1996). Jungle Cat *Felis chaus*. in: Wild Cats. Status Survey and Conservation Action Plan. IUCN/SSC Cat Specialist Group, Gland, Switzerland and Cambridge, UK.

বহিঃসংযোগ
---------


উইকিপ্রজাতিতে-এ বিষয় সম্পর্কিত তথ্য রয়েছে: ***Felis chaus***

উইকিমিডিয়া কমন্সে **বন বিড়াল** সংক্রান্ত মিডিয়া রয়েছে।

* IUCN/SSC Cat Specialist Group: Jungle cat *Felis chaus*
* IUCN Red List of Threatened Species: *Felis chaus*  ওয়েব্যাক মেশিনে আর্কাইভকৃত ১৭ জানুয়ারি ২০১২ তারিখে